text: To fastklemt efter voldsom ulykke
  11 februar 2012 kl. 11.28
  En personbil og en kassevogn kørte lørdag morgen frontalt sammen ved Jels. To personer i personbilen måtte skæres fri af brandvæsenet.
  Det er politiets teori, at ulykken skete, fordi kassevognen, som kørte mod syd, af en eller anden årsag ikke fik drejet nok i et blødt sving,
  og derved kom direkte over i modsatte kørebane, hvor den ramte personbilen.Det skriver Vamdrup Netavis lørdag.
  To personer i personbilen blev fastklemte, og de måtte skæres fri af brandvæsenet. 
  I alt blev tre personer kørt til Kolding Sygehus.
  Føreren af kassebilen kom lettere til skade.
  